Diari Oficial de la Generalitat Valenciana


Sumari del DOGV 4501, del 16-05-2003 (2003/5464)

ORDE de 3 d'abril de 2003, de la Conselleria de Cultura i Educació, per la qual es convoca concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5464


Data del document
:   03-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * assignació per estudis
    * professió de la informàtica
    * ciències físiques
    * ajuda pública
    * professió de la informació
    * enginyer
    * professió artística

ORDE de 3 d'abril de 2003, de la Conselleria de Cultura i Educació, per la qual es convoca concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació. [2003/5464]
  
La Conselleria de Cultura i Educació emmagatzema, custodia i gestiona gran quantitat d'informació documental relacionada amb els diferents aspectes educatius que li són propis. Entre les noves línies de treball de la Direcció General d'Ordenació i Innovació Educativa i Política Lingüística estan les de preparar la dita informació, no sols perquè siga accessible a tots els ciutadans sinó també perquè siga consultada a efectes d'investigació tant en àmbits nacionals com internacionals.
  
El tipus d'informació que pot i ha d'oferir la Conselleria de Cultura i Educació, constituïx no sols un actiu des del punt de vista informatiu sinó també un patrimoni cultural, l'àmplia difusió del qual és no sols obligada des del punt de vista del quefer que li és propi sinó que a més pot comportar efectes positius en diferents sectors de la nostra economia.
  
La informació a què fem referència es troba en l'actualitat depositada i administrada en els Centres de Formació, Innovació i Recursos Educatius (CEFIRE) de la Comunitat Valenciana.
  
Per tot això, pareix adequat que, amb independència del personal assignat als CEFIRE, puguen adscriure's als dits centres becaris que participen en la preparació i classificació de la informació, a través de la modalitat de beca, ampliant la seua formació, degudament tutorats.
  
En ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de 7 beques de formació en Biblioteconomia, 5 de formació en Tecnologies de la Informació i la Comunicació aplicades a l'Educació i 2 de formació en Disseny Gràfic per a participar en les activitats d'administració de Biblioteques i en projectes desenrotllats en Tecnologies de la Informació, que s'agrupen en tres apartats:
  
1. Activitats relacionades amb la gestió de biblioteques educatives (set beques).
  
2. Activitats relacionades amb projectes de Tecnologies de la Informació i la Comunicació en l'ensenyança (cinc beques).
  
3. Activitats de Disseny Gràfic aplicades a Tecnologies de la Informació i la Comunicació en l'ensenyança (dos beques).
  
Així mateix, s'aproven les bases per les quals es regix esta convocatòria, incloses com a annex a esta orde.
  
Segon
  
Les beques es concediran a càrrec de la partida pressupostària T 5506000 del programa 22.95.667.42 capítol IV dels Pressupostos de la Generalitat Valenciana per a l'any 2003. El pressupost global màxim per a estes beques serà de cent quaranta-huit mil dos-cents huitanta-set euros (148.287,00 euros).
  
DISPOSICIONS FINALS
  
Primera
  
Es delega en el director general d'Ordenació i Innovació Educativa i Política Lingüística la facultat de resoldre la concessió d'estes beques i se l'autoritza perquè, en l'àmbit de les seues competències, adopte les mesures necessàries per al desenrotllament i aplicació d'esta orde.
  
Segona
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de la Conselleria de Cultura i Educació, en el termini d'un mes comptat des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació
  
València, 3 d'abril de 2003.
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases
  
Primera. Objecte
  
L'objecte específic d'esta convocatòria és la concessió de 14 beques de formació d'especialistes en administració de biblioteques i la col·laboració en les tasques encomanades a l'efecte a les biblioteques dels CEFIRE, així com la formació d'especialistes en Tecnologies de la Informació i la Comunicació en l'ensenyança.
  
Segona
  
L'import total de cada beca, al llarg de tot el seu període de gaudi, és de set mil set-cents dos euros (7.702,00 euros) per als becaris dels grups A i B i de sis mil huit-cents cinquanta-sis euros (6.856 euros) per als becaris del grup C. Estes quantitats, que estaran subjectes a les retencions que corresponguen, de conformitat amb el que establix el Reial Decret 214/1999 de 5 de febrer (BOE número 34, de 9 de febrer de 1999), seran pagades a càrrec de l'aplicació pressupostària 70.47.320.16. Els becaris seran també beneficiaris d'una assegurança d'assistència mèdica i d'una assegurança d'accidents que seran contractades per la Conselleria de Cultura i Educació i que, igual que els costos de formació, seran pagades a càrrec de la quantitat global i aplicació pressupostària mencionades a l'inici d'esta base.
  
Cada aspirant únicament podrà elegir una seu (annex II). En l'adjudicació de les beques de cada seu i en la configuració de les llistes d'espera corresponent es tindrà en compte únicament els aspirants que hagen optat per ella.
  
Tercera. Requisits
  
Les beques objecte d'esta convocatòria s'adjudicaran per mitjà de concurs entre els diversos aspirants a estes, que reunisquen els següents requisits i els acrediten documentalment:
  
a) Tindre nacionalitat espanyola o nacionals d'algun altre estat membre de la Unió Europea, amb perfecte domini de la llengua castellana, estar en possessió del certificat de Grau Mitjà de valencià, expedit per la Junta Qualificadora de Coneixements de Valencià i estar empadronat en algun municipi de la Comunitat Valenciana en el moment de la seua incorporació al gaudi de la beca.
  
b) Les beques de l'apartat primer.1 de l'orde estan dirigides a:
  
Llicenciats. Segon cicle universitari de Documentació.
  
Diplomats universitaris de Biblioteconomia i Documentació.
  
Mòdul professional de nivell 3 de Biblioteconomia, Arxivística i Documentació.
  
c) Les beques de l'apartat primer.2 de l'orde estan dirigides a:
  
Enginyer de Telecomunicació, Enginyer en Informàtica, Llicenciat en Físiques, Llicenciat en Informàtica, Enginyer Industrial.
  
Enginyer Tècnic en Informàtica de Gestió, Enginyer Tècnic en Informàtica de Sistemes, Diplomat en Informàtica, Enginyer Tècnic d'Imatge i So.
  
Tècnic Superior en Administració de Sistemes Informàtics i Tècnic Superior en Desenrotllament d'Aplicacions Informàtiques.
  
d) Les beques de l'apartat primer.3 de l'orde estan dirigides a:
  
Tècnic Superior en Disseny i Producció Editorial.
  
Quarta. Termini i formalització de les sol·licituds
  
Les sol·licituds, annex III, acompanyades de la documentació que consta en la base quinta, es presentaran en el termini de quinze dies a partir del dia següent de la data de publicació de la present orde en el Diari Oficial de la Generalitat Valenciana.
  
Les sol·licituds es presentaran preferentment en el Registre General de la Conselleria de Cultura i Educació i en les Direccions Territorials de Cultura Educació. També es podran presentar en les Oficines de Correus, sempre que siga en sobre obert i seguint el procediment establit en l'article 31 del Reial Decret 1829/1999, de 3 de desembre pel qual s'aprova el reglament que regula la prestació de servicis postals (BOE de 31 de desembre de 1999) o en qualsevol altre lloc dels que indica l'article 38 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
Segons l'article 71 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, si la sol·licitud no reunix els requisits assenyalats en l'article 70 d'eixa llei i els exigits per la present orde, es requerirà el sol·licitant perquè, en el termini de deu dies, esmene la falta o acompanye els documents preceptius. Si així no ho fera, es considerarà desistit de la seua petició, prèvia resolució que haurà de ser dictada en els termes previstos en l'article 42 de la Llei 30/1992, mencionada anteriorment.
  
Quinta. Duració de la beca
  
La duració de cada una de les beques serà de huit mesos, comptats des de l'inici de l'activitat.
  
Sexta. Peticions i documentació
  
a) Sol·licitud, que s'ajustarà al model que s'indica en l'annex III.
  
b) Fotocòpia del DNI o NIE.
  
c) Currículum amb exposició dels mèrits acadèmics i professionals, així com relació dels treballs i publicacions sobre temes connexos amb l'objecte de la beca. El currículum haurà de ser normalitzat i podrà descarregar-se de la pàgina web del Servici de Formació del Professorat http://www.cult.gva.es Àrea d'Educació - Formació del Professorat
  
Una vegada finalitzat el procés de selecció, els participants hauran de presentar la documentació exposada en el currículum. Tota documentació haurà de ser original o estar degudament compulsada, sense este requisit no serà tinguda en compte. Els certificats, tant de formació com de treball o pràctiques, hauran de detallar el nombre d'hores, dies o mesos de formació o activitat.
  
Sèptima. Comissió de valoració
  
a) Per a la valoració dels mèrits dels sol·licitants es constituïx una comissió qualificadora integrada per:
  
President: El director general d'Ordenació i Innovació Educativa i Política Lingüística.
  
Vicepresident: El cap del Servici de Formació del Professorat.
  
Vocals:
  
Un vocal designat per la Secretaria General de la Conselleria de Cultura i Educació.
  
Un vocal designat pel director general d'Ordenació i Innovació Educativa i Política Lingüística.
  
Secretari: El cap del Servici d'Informàtica i Tècniques de Gestió. El secretari tindrà veu i vot.
  
b) La Comissió Qualificadora elaborarà la seua proposta en el termini de quinze dies, comptats a partir del dia següent que finalitze el termini de presentació d'instàncies, disposant de facultats per a realitzar per mitjà dels seus membres totes les comprovacions que estime necessàries per a la qualificació dels mèrits adduïts, així com la realització d'una prova pràctica o entrevista, si és procedent, si ho estima oportú.
  
c) Una vegada finalitzada la corresponent valoració dels expedients de cada un dels aspirants, la Comissió Qualificadora formularà proposta, el director general d'Ordenació i Innovació Educativa i Política Lingüística resoldrà per delegació l'adjudicació de les beques. La resolució es publicarà en el Diari Oficial de la Generalitat Valenciana.
  
Així mateix, la Comissió Qualificadora podrà formular una proposta en el sentit que siguen declarades desertes les beques de col·laboració si, a juí seu, no hi haguera concursants amb mèrits suficients per a la seua adjudicació.
  
Octava. Barem a aplicar
  
Les condicions del mèrit avaluable per la Comissió Qualificadora, i les puntuacions a atorgar són les següents:
  
a) Expedient acadèmic personal, de 0 a 8 punts.
  
b) Mèrits relacionats amb la matèria objecte d'esta convocatòria que puguen al·legar-se, de 0 a 4 punts.
  
c) Possessió del certificat de coneixement de valencià superior a l'exigit en la base segona, de 0 a 2 punts
  
d) Domini oral i escrit de l'idioma anglés, de 0 a 2 punts
  
e) Altres idiomes comunitaris, de 0 a 1 punt
  
f) Altres titulacions que no constituïsquen requisit per a la concessió de la beca, màxim 2 punts:
  
- Títol de doctor, 2 punts
  
- Títol de llicenciat o equivalent, 1 punt
  
- Diploma universitari o equivalent, 0,5 punts.
  
Aquelles sol·licituds que no aconseguisquen un mínim de quatre punts en l'avaluació general, seran desestimades tant per a la concessió de les beques com per a ser tingudes en compte a l'elaborar les llistes d'espera.
  
Novena. Obligacions dels beneficiaris
  
Són obligacions dels beneficiaris:
  
a) Realitzar la formació i les tasques que li siguen encomanades, que tinguen relació amb l'objecte de la beca.
  
b El sotmetiment a les actuacions de control financer que corresponen a la Intervenció General, en relació amb les beques concedides.
  
c) Comunicar a la Conselleria de Cultura i Educació l'obtenció d'altres beques per a la mateixa finalitat procedents de qualssevol administracions o ens públics.
  
Deu. Drets sobre el treball realitzat
  
Els treballs realitzats per l'adjudicatari en gaudi de la seua beca seran propietat de la Conselleria de Cultura i Educació, que es reserva la possibilitat de publicar-los o emetre'ls. Els treballs no podran ser utilitzats pels autors sense la corresponent autorització d'esta Conselleria.
  
Onze. Abonament de les beques de formació
  
Les beques s'abonaran fraccionadament cada dos mesos per mitjà de transferència bancària, prèvia justificació d'haver realitzat l'activitat que va motivar la seua concessió.
  
Si el becari renuncia a la beca abans de la finalització d'esta, se li pagarà la part proporcional de la beca d'acord amb l'activitat realitzada.
  
Tota alteració de les condicions tingudes en compte per a la concessió de les beques, i en tot cas l'obtenció concurrent de beques atorgades per altres administracions o ens públics o privats, podrà donar lloc a la modificació de la resolució de concessió.
  
Dotze. Incompliments sobre la finalitat de les beques de formació
  
Quedarà sense efecte la concessió de la beca, després de l'audiència de la persona interessada, quan no es realitzara l'activitat que va motivar la concessió, quan deixaren de reunir-se els requisits que es van exigir o quan s'incompliren, sense causa que ho justifique, les condicions establides en la present convocatòria.
  
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destí de la beca, els agents encarregats de la seua realització podran acordar la retenció de les factures, documents equivalents o substitutius i qualsevol altre document equivalent relatiu a les operacions en què tals indicis es manifesten.
  
Tretze. Vinculació laboral per gaudi de les beques de formació
  
La concessió i aprofitament de la beca no implicarà cap vinculació laboral o administrativa amb la Conselleria de Cultura i Educació, ni amb cap dels centres i servicis dependents de la Generalitat Valenciana, ni suposa cap compromís d'incorporació posterior a les plantilles dels dits centres.
  
ANNEX II
  
Seus
  
Els becaris de biblioteconomia realitzaran el seu procés de formació en la seu dels CEFIRE d'Elda, Elx, Cheste, Ontinyent, Orihuela, Xàtiva i València, els becaris de Tecnologies de la Informació i la Comunicació, en la seu de la Conselleria de Cultura i Educació i en dependències annexes de la ciutat de València.